Ei ole yksiselitteistä, alkaako uusi vuosikymmen nollasta vai ykkösestä.

Nyt, kun vuosi 2019 lähestyy loppuaan, moni summaa mielessään ”mennyttä vuosikymmentä” ja tähyää uutta. Vuosi 2020 aloittaa uuden vuosikymmenen, onhan siinä uusi numero vuosikymmentä merkitsemässä. Näin ajattelee moni.

Ei ole kuitenkaan selvää, alkaako uusi vuosikymmen nyt vai vuoden päästä. Vakiintunut matemaattinen asiantuntijakäsitys on, että 0 kuuluu vielä vanhaan vuosikymmeneen ja uusi vuosikymmen alkaa 1:stä eli tässä tapauksessa vuodesta 2021.